OpenLLM-France/wikimedia huggingface dataset:
# Pere Galès i Reiner

Pere Galès i Reiner, llatinitzat com Petrus Galesius, (Ulldecona, 1537 - Saragossa, 1595) va ser un humanista català.
Estudià filosofia sota el professor valencià Pere Joan Nunyes l'any 1554. A l'edat de vint-i-sis anys se'n va anar a Itàlia i va viure successivament a Roma, Bolonya, Torí, Asti i Nàpols. A Roma, va ser capturat per la Inquisició i de resultes del seu captiveri va restar borni. El 1563 estudià Dret a Itàlia i a París. En 1580 va tornar a Catalunya. Després d'uns pocs anys a Catalunya i a València, el 1582 passà a Pàdua. A la ciutat de Ginebra es va fer membre de l'Església evangèlica italiana i hi ensenyà filosofia (1583-87), més tard va fer el mateix a Nimes (1587-88), Aurenja (1588-91) i Castres (1591-93). Va ser denunciat arran d'unes disputes teològiques i es refugià a Bordeus (1593), tanmateix va ser arrestat a Marmanda, Agenès, acusat de ser hugonot, i va ser portat per la inquisició a la presó de Saragossa, on morí. Pere Galès primer va adoptar les idees de Calví però després se'n va apartar.

## Referències

* ↑ Almenara Sebastiá, Miguel; María Maestre, José; Charlo Brea, Luis; Pascual Barea, Joaquín. «Documentos inéditos sobre el humanista protestante Pere Galés (Petrus Galesius)procesos sobre la herencia familiar (Valencia, 1578-81)». A: Humanismo y pervivencia del mundo clásico: Homenaje al profesor Luis Gil (Recull els continguts presentats a: Simposio Sobre Humanismo y Pervivencia del Mundo Clásico (2. 1995. Alcañiz). Alcañiz: Universidad de Cádiz, Servicio de Publicaciones, 1997, p. 1181-1188. ISBN 84-7786-422-5.
* 1 2 «Pere Galès i Reiner». Gran Enciclopèdia Catalana. Barcelona: Grup Enciclopèdia Catalana.
* ↑ Trueta, Josep. The spirit of Catalonia. Londres ; Nova York: G. Cumberklege, Ocford University Press, 1946, p. 75-82 [Consulta: 18 setembre 2016].
* ↑ León, Manuel de. «Pere Galés». Protestante Digital, 15-05-2007. [Consulta: 18 setembre 2016].
* ↑ Pruñonosa Reverter, Josep Vicent; Sales Ferré, Enriqueta; Roig i Vidal, Joan «Pere Galès, un home del Renaixement». Raïlsː Revista del Centre d'Estudis d'Ulldecona. Centre d'Estudis d'Ulldecona; Institut Ramon Muntaner, Núm.: 23, 2007, pàg. 69-78. ISSN: 2385-4553 [Consulta: 18 setembre 2016].
# Mapiquiroïta

La mapiquiroïta és un mineral de la classe dels òxids que pertany al grup de la crichtonita. Va ser anomenada en honor dels de recol·lectors de minerals Riccado Mazzanti, Luigi Pieroti, Ugo Quilici i Moreno Romani per la seva contribució a l'estudi dels dipòsits dels òxids de barita-pirita-ferro dels Alps Apuans.

## Característiques

La mapiquiroïta és un òxid de fórmula química (Sr,Pb)(U,Y)Fe₂(Ti,Fe$^{3+}$)$_{18}$O$_{38}$. Cristal·litza en el sistema trigonal. La seva duresa a l'escala de Mohs és 6.
Els exemplars que van servir per a determinar l'espècie, el que es coneix com a material tipus, es troben conservats a la col·lecció del museu d'història natural de la Universitat de Pisa, nombres de catàleg 18837 (Buca della Vena) i 19650 (Monte Arsiccio).

## Jaciments

La mapiquiroïta va ser descoberta a partir de mostres trobades en dos indrets diferents de Stazzema, a la província de Lucca (Toscana, Itàlia): la mina Buca della Vena i la mina Monte Arsiccio.

## Referències

* 1 2 3 «Mapiquiroite» (en anglès). Mindat. [Consulta: 29 desembre 2019].
# Carles Camps

Carles Camps és el nom dels següents personatges:
* Carles de Camps i d'Olzinellas (Barcelona, 1860 - Sant Sebastià, 1939), polític i escriptor català, segon marquès de Camps, fill de Pelagi de Camps i de Matas.
* Carles Camps i Mundó (Cervelló, 1948), poeta català.
# Cattierita

La cattierita és un mineral de la classe dels sulfurs, que pertany al grup de pirita. Rep el nom en honor de Felicien Cattier (Cuesmes, Província d'Hainaut, Bèlgica, 4 de març de 1869 - Illa de Madeira, 4 de febrer de 1946), antic president de la Union Miniere du Haut Katanga, a Bèlgica.

## Característiques

La cattierita és un sulfur de fórmula química CoS₂. Cristal·litza en el sistema isomètric. La seva duresa a l'escala de Mohs és 4. Forma sèries de solució sòlida amb la pirita i amb la vaesita.
Segons la classificació de Nickel-Strunz, la cattierita pertany a «02.EA: Sulfurs metàl·lics, M:S = 1:2, amb Fe, Co, Ni, PGE, etc.» juntament amb els següents minerals: aurostibita, bambollaïta, erlichmanita, fukuchilita, geversita, hauerita, insizwaïta, krutaïta, laurita, penroseïta, pirita, sperrylita, trogtalita, vaesita, villamaninita, dzharkenita, gaotaiïta, al·loclasita, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, oenita, anduoïta, clinosafflorita, löllingita, nisbita, omeiïta, paxita, rammelsbergita, safflorita, seinäjokita, arsenopirita, gudmundita, osarsita, ruarsita, cobaltita, gersdorffita, hol·lingworthita, irarsita, jol·liffeïta, krutovita, maslovita, michenerita, padmaïta, platarsita, testibiopal·ladita, tolovkita, ullmannita, wil·lyamita, changchengita, mayingita, hollingsworthita, kalungaïta, milotaïta, urvantsevita i reniïta.

## Formació i jaciments

Va ser descoberta a la mina Kasolo, situada a la localitat de Shinkolobwe, dins el districte de Kambove (Alt Katanga, República Democràtica del Congo), on sol trobar-se en roques carbonatades associades a la pirita i a la calcopirita. Ha estat descrita en altres indrets d'arreu del planeta, excepte a Oceania i a l'Antàrtida.

## Referències

* ↑ «Cattierite» (en anglès). Mindat. [Consulta: 18 setembre 2020].
# Reenviament relatiu a la secessió del Quebec

El Reenviament relatiu a la secessió del Quebec és un dictamen de la Cort Suprema del Canadà de l'any 1998 en relació amb la legalitat, en el dret canadenc, d'una secessió unilateral del Quebec respecte del Canadà.

## Enllaços externs

* Reference re Secession of Quebec
# Kenai (Rússia)

Kenai -Кенай (rus) - és un poble (un possiólok) del krai de Khabàrovsk, a Rússia, que el 2018 tenia 537 habitant. Pertany al districte rural de Komsomolsk na Amure.

## Referències

* ↑ «Бельговское сельское поселение - Поселения - О районе - Официальный сайт администрации Комсомольского муниципального района». raion-kms.khabkrai.ru. Arxivat de l'original el 2019-03-22. [Consulta: 22 març 2019].
# Motohiro Ōno

Motohiro Ōno (japonès: 大野元裕) (prefectura de Saitama, 12 de novembre de 1963) és un polític japonés membre del Partit Democràtic per a la Gent i anteriorment del Partit Democràtic del Japó que actualment és governador de la prefectura de Saitama des del 31 d'agost de 2019. Anteriorment ha estat membre de la Cambra de Consellers del Japó des de 2010 a 2019 per la circumscripció de Saitama. El 2019 va deixar el seu escó a la Dieta Nacional per concòrrer a les eleccions de la seua prefectura natal amb el suport del seu partit (PDG), els constitucionalistes, els socialdemòcrates i els comunistes guanyant al candidat de centre-dreta, Kenta Aoshima, per una estreta diferència.

## Referències

* ↑ https://kunitori-jp.net/governor-saitama/
* ↑ Former Upper House lawmaker Motohiro Ono beats ruling bloc-backed rival to become Saitama governor Arxivat 2022-12-25 a Wayback Machine., Japan Times, 9 October 2019.
* ↑ Ex-lawmaker beats ruling bloc-backed rival in Saitama governor race Arxivat 25 August 2019$^{[Datemismatch]}$ a Wayback Machine. The Mainichi, 9 October 2019.

## Vegeu també

* Llista de governadors prefecturals del Japó
# Percina phoxocephala

Percina phoxocephala és una espècie de peix de la família dels pèrcids i de l'ordre dels perciformes.

## Morfologia

Els mascles poden assolir els 9,6 cm de longitud total.

## Distribució geogràfica

Es troba a Nord-amèrica.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Manuel Romero (desambiguació)

«Manuel Romero» té aquests significats:
Manuel Romero pot referir-se a:
* Manuel Romero (1891-1954), director de cinema argentí.
* Manuel Nadal Romero (San Fernando, 1913 - ?), militar espanyol.
* Manuel Romero Sáenz (Ribafrecha, La Rioja, 1964), pintor i il·lustrador espanyol.
* Manuel Menchón Romero (Màlaga, 1977), director de cinema i guionista espanyol.
# Resolució 2195 del Consell de Seguretat de les Nacions Unides

La Resolució 2195 del Consell de Seguretat de les Nacions Unides fou adoptada per unanimitat el 19 de desembre de 2014 després d'un debat moderat pel ministre d'Afers Exteriors del Txad sobre mesures internacionals per evitar que els terroristes es beneficiïn del crim organitzat internacional.

## Contingut

Totes les formes de terrorisme havien de ser combatudes conjuntament per tots els països. ElTambé s'havia de combatre el finançament. Això implicava la delinqüència organitzada, inclòs el comerç d'armes, el tràfic de persones, el narcotràfic, el comerç d'artefactes, el comerç de minerals, el rapte, l'extorsió i robatoris a bancs. Es va demanar als països que supervisessin millor les seves fronteres per limitar la llibertat de circulació dels terroristes. A més, també eren importants la bona governança i la lluita contra la corrupció, el blanqueig de capitals i els fluxos il·legals de diners.
Al Qaeda també continuava perdent diners d'aquesta manera. Es va demanar als països que continuessin cooperant activament amb la llista de sancions a Al Qaeda
Una regió que necessitava ajuda per a la lluita contra el terrorisme era Àfrica, on la combinació de terrorisme, extremisme i crim organitzat agreujava els conflictes. Ja s'havien iniciat diverses associacions entre països per afrontar els problemes. Un d'ells era Afripol, una col·laboració entre les forces policials establerta al febrer de 2014.

## Referències

* ↑ Nacions Unides. «SC urges international action to break links between terrorists, transnational organized crime», 19-12-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Coll de Peguera

El Coll de Peguera és un coll a 2.717,7 m. alt. situat en la carena que separa els termes de la Torre de Cabdella, en el seu terme primigeni, i d'Espot, al Pallars Sobirà. Separa, per tant, les dues comarques pallareses.
Està situat a la carena entre el Pic de Peguera, que queda al nord-est, i el Pic de Mar, a l'oest. Permet el pas entre la vall de Monestero i la Conca dels Jous, a l'extrem nord de la vall Fosca.

## Enllaços externs

* El Coll de Peguera en el seu entorn, a l'Institut Cartogràfic de Catalunya
# Ken Williams

Ken Williams (Evansville, 1954) és un programador de videojocs estatunidenc i cofundador, amb la seva dona Roberta Williams, d'On-Line Systems, que més tard es va convertir en Sierra On-Line. Roberta i Ken es van casar a l'edat de 19 i tenen dos fills. La parella ha estat figures importants en el desenvolupament dels jocs d'aventura gràfica.

## Referències

* ↑ «Ken Williams» (en anglès). MobyGames. [Consulta: 27 febrer 2010].

## Enllaços externs

* Lloc web de Ken i Roberta Williams (anglès)
# Lliga de Tanganyika de futbol

La lliga de Tanganyika de futbol fou la competició de futbol de Tanganyika (Tanzània continental) entre 1982 i 2003. A partir del 2004, la lliga de Zanzíbar de futbol (Tanzània insular) rebé el reconeixement oficial de la CAF i el campionat de Tanganyika esdevingué lliga tanzana de futbol.

## Historial

* 1982 : Pan African FC (Dar es Salaam)
* 1983 : Young Africans FC (Dar es Salaam)
* 1984 : Simba SC (Dar es Salaam)
* 1985 : Young Africans FC (Dar es Salaam)
* 1986 : Tukuyu Stars
* 1987 : Young Africans FC (Dar es Salaam)
* 1988 : Coastal Union (Tanga)
* 1989 : Young Africans FC (Dar es Salaam)
* 1990 : Simba SC (Dar es Salaam)
* 1991 : Young Africans FC (Dar es Salaam)
* 1992 : Young Africans FC (Dar es Salaam)
* 1993 : Young Africans FC (Dar es Salaam)
* 1994 : Simba SC (Dar es Salaam)
* 1995 : Simba SC (Dar es Salaam)
* 1996 : Young Africans FC (Dar es Salaam)
* 1997 : Young Africans FC (Dar es Salaam)
* 1998 : Young Africans FC (Dar es Salaam)
* 1999 : Mtibwa Sugar (Turiani)
* 2000 : Mtibwa Sugar (Turiani)
* 2001 : Simba SC (Dar es Salaam)
* 2002 : Young Africans FC (Dar es Salaam)
* 2003 : Simba SC (Dar es Salaam)
* Des de 2004 vegeu lliga tanzana de futbol

## Enllaços externs

* RSSSF
# Marc Postumi Albí Regil·lensis

Marc Postumi Albí Regil·lensis (llatí: Marcus Postumius A. f. A. n. Albinus Regillensis) va ser censor l'any 403 aC. Era membre dels Postumi Albí, la branca principal d'origen patrici de la gens Postúmia.
Titus Livi diu erròniament que va ser tribú consolar juntament amb Marc Furi Camil, però els Fasti diuen que aquell any era censor. Durant el seu mandat es va decretar un impost especial als homes que es mantinguessin solters fins edat avançada.

## Referències

* ↑ Titus Livi. Ab Urbe Condita. V, 1
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 91.
# Caussinuòjols

Caussinuòjols (en francès Caussiniojouls) és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Resolució 2197 del Consell de Seguretat de les Nacions Unides

La Resolució 2197 del Consell de Seguretat de les Nacions Unides fou adoptada per unanimitat el 29 de gener de 2015. Després de reafirmar totes les resolucions sobre el conflicte de Xipre el Consell va ampliar el mandat de la Força de les Nacions Unides pel Manteniment de la Pau a Xipre (UNFICYP) durant sis mesos més fins al 31 de juliol de 2015.
El Consell assenyala que tot i que s'ha avançat en les negociacions, encara no s'havia arribat a un acord global i sostenible. Calia reprendre les negociacions per arribar a un acord sobre els problemes centrals. De nou, es va demanar la implementació de mesures de confiança, com ara l'obertura de més encreuaments fronterers.
El mandat de la UNFICYP es va estendre fins al 31 de juliol de 2015. Es va demanar a les parts que cooperessin amb la UNFICYP sobre la demarcació de la zona d'amortiment. També es va demanar als turcoxipriotes que restauressin l'statu quo a Strovilia anterior a 2000.

## Referències

* ↑ Nacions Unides. «SC extends mandate of UNFICYP until 31 july 2015», 29-01-2015.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Coll de Perelló

El Coll de Perelló és una collada situada a 1.063,3 m alt entre els termes comunal dels Banys d'Arles i Palaldà, a l'antic terme de Montalbà dels Banys (Vallespir, Catalunya del Nord) i municipal de Maçanet de Cabrenys (Alt Empordà).
És a l'extrem sud-oest del terme, prop del límit amb Arles, també. És al sud-est de la Collada Verda i a llevant del Puig del Torn.
En aquest coll hi ha la fita transfronterera número 553, una creu gravada i pintada en una roca vertical situada a 30 metres a l'est del punt més baix del coll.

## Referències

* ↑ El Coll de Perelló en els ortofotomapes de l'IGN
* ↑ «Mojones de los Pirineos.com». info@mojonesdelospirineos.com. [Consulta: 5 agost 2016].
# Llinatge Mahavansa

El llinatge Mahavansa o Mahawansa (la gran dinastia) fou el nom que es va donar a la dinastia singalesa entre la seva fundació (suposadament el 543 aC) i el segle iv (fins al regnat del rei Mahasena, originalment datat de 334-361 però avui recalculat a 277-304). El llibre del Mahavansa narra la història d'aquest llinatge fins al rei Mahasena.
Després dels reis esmentats pel llibre Mahavansa s'obre l'anomenada baixa dinastia o Sulavansa (Sulawansa).

## Referències

* Ceylon and the portuguese 1505 - 1658, per P. E. Pieris i D. Litt
# Maynard

«Maynard» té aquests significats:
* Maynard (Iowa), població dels Estats Units a l'estat d'Iowa
* Maynard (Massachusetts), població dels Estats Units a l'estat de Massachusetts
* Maynard (Minnesota), població dels Estats Units a l'estat de Minnesota
* Maynard (Ohio), comunitat no incorporada a l'oest del township de Colerain al comtat de Belmont (Ohio, Estats Units)
# Marc Porci Cató Licinià

Marc Porci Cató Licinià (en llatí: Marcus Porcius Cato Licinianus) va ser un magistrat romà. Era fill de Cató el Censor i de Licínia, i, per tant, formava part de la gens Pòrcia i era de la família dels Catons. Era conegut amb el sobrenom de Licinià, en referència a la seva mare i per distingir-lo del seu germanastre Marc Porci Cató Salonià, fill d'una altra dona del seu pare, Salònia. Cató Licinià es va destacar com a escriptor de temàtica jurídica, per bé que no s'ha conservat cap de les seves obres.
El seu pare va prestar molta atenció a la seva educació, la física i la mental. El va ensenyar a caminar, a nedar i a lluitar i, potser perquè tenia una constitució feble, el va exposar al fred i a la calor per endurir-lo. Cató no va permetre que un esclau que tenia, molt intel·ligent, anomenat Xiló, supervisés l'educació del seu fill, per por que el nen adquirís hàbits d'esclau; Xiló, però, va escriure textos d'història per a ell en lletres grans, i més endavant va compondre una mena d'enciclopèdia per al seu ús. El jove Cató es va convertir en un home savi i virtuós.
Va servir per primera vegada com a soldat l'any 173 aC quan va fer campanya a Ligúria sota el cònsol Marc Popil·li Lenat. La legió a la qual va pertànyer va ser dissolta, i va fer el jurament militar per segona vegada, assessorat pel seu pare, per poder lluitar legalment contra l'enemic. L'any 168 aC va lluitar contra Perseu de Macedònia a Pidna sota el cònsol cònsol Emili Paule, i més tard es casà amb la seva filla, Emília Tèrcia. Es va distingir per la seva habilitat en un combat on va perdre l'espasa, i finalment va poder-la recuperar. Els detalls d'aquest combat els expliquen, amb variants, diversos autors. Va tornar cobert de ferides, i va ser rebut amb entusiasme pel cònsol, que el va autoritzar a anar-se'n de l'exèrcit per poder-les sanar. El seu pare sembla haver-li advertit que no tornés a la legió, car, després de l'aprovació de sortir-ne, ja no era soldat.
A partir d'aquell moment es va dedicar a la pràctica de la llei, en la qual va adquirir gran fama i va deixar alguns escrits. Aulus Gel·li, que parla de la genealogia de la família Cató, diu que Cató Licinià havia escrit «egregios de juris disciplina libros». El Digest esmenta amb freqüència la Regula o sententia Catoniana, que era una coneguda regla del dret romà, que venia a dir que un testament no seria vàlid llevat que hagués estat vàlid si el testador hagués mort immediatament després d'haver-lo fet. Aquesta regla (que tenia diverses excepcions) era un cas particular d'una màxima més general: Quod initio non valet, id tractu temporis no potest convalescere.
Va morir el 152 aC quan havia estat designat pretor, però no havia començat a exercir. El seu pare, que encara vivia, conforme a la seva fama, va patir la seva pèrdua renunciant als seus béns i, gairebé pobre, li va donar un funeral molt frugal.

## Referències

* 1 2 3 4 5 6 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 644.
* ↑ Aulus Gel·li, Les nits àtiques, XIII 18.
# Can Perandones

Can Perandones o Casa Torre Farjas és una obra noucentista d'Olot (Garrotxa) protegida com a bé cultural d'interès local.

## Descripció

És un edifici classicista amb influència de l'arquitectura tradicional catalana. La planta és quadrada amb un cos a la façana d'entrada que sobresurt del cos principal.
Consta de planta baixa i dos pisos. Al pis superior les finestres són dobles i a la part central hi ha una tribuna. La decoració és de tipus classicista.

## Història

Es té constància de la reforma de la casa planejada per J. Danés l'any 1922.

## Referències

* 1 2 3 «Can Perandones - Casa Torre Farjas». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Catalina Serra

Catalina Serra (Artà, Mallorca, 1962). Llicenciada en Geografia i Història, especialitat en història de l'art, per la Universitat de Barcelona l'any 1986. El 1999 cursà el màster en periodisme El País. Ha treballat en el camp del periodisme cultural, quasi sempre en relació amb l'art, l'arquitectura i el disseny, als diaris El dia de Baleares, Última Hora i, des de 1990, a la delegació de Barcelona del diari El País, on va ser responsable del suplement en català “Quadern” i cap de la secció de cultura entre el 2006 i el 2011. El maig del 2011 es va incorporar al diari Ara com a subdirectora. Des de maig del 2013 i el febrer del 2014 va ser la directora del diari Ara Balears, després va tornar a l'Ara, on es va encarregar del suplement Diumenge. Viu i treballa a Barcelona.

## Referències

* ↑ Mas, Agustí «Catalina Serra: “Normalitzar el català a la premsa balear, una utopia realitzable”». Núvol, 18-06-2013 [Consulta: 28 gener 2017].
* ↑ «Catalina Serra». web. Centre de Cultura Contemporània de Barcelona (CC-BY-SA via OTRS). [Consulta: 4 abril 2016].
# Resolució 2191 del Consell de Seguretat de les Nacions Unides

La Resolució 2191 del Consell de Seguretat de les Nacions Unides fou adoptada per unanimitat el 17 de desembre de 2014. El Consell a ampliar l'autorització a les agències humanitàries de les Nacions Unides i als seus socis per viatjar a través de zones de conflicte sirianes a través d'una sèrie de passos fronterers ben definits per proporcionar ajuda humanitària a la població fins al 10 de gener de 2016.

## Contingut

La Guerra Civil siriana ja havia matat més de 190.000 persones. 12,2 milions de persones necessitaven urgentment ajuda d'emergència; 7,6 milions han fugit del país, 4,5 milions vivien en àrees de difícil accés i 212,000 han quedat atrapades a zones assetjades. Entre ells també hi havia refugiats palestins. A més, 3,2 milions de persones havien fugit del país. Centenars de milers fugien de les zones sota el control d'Estat islàmic i Front Al-Nusra i les seves violentes idees extremistes.
Les parts en conflicte, però, no van complir les resolucions 2139 i 2165, que exigien la fi de la violència contra la població civil. També se'ls va recordar que el dret internacional prohibia atacs a la població, escoles i hospitals. Atacaven i destruïen els subministrament de socors i saquejaven els combois amb subministrament humanitari. No obstant això, es va aconseguir portar ajuda humanitària a llocs difícils com Alep, Idlib, Quneitra i Daraa.

## Referències

* ↑ Nacions Unides. «SC renews authorization allowing agencies, humanitarian partners continued aid access across Syrian borders», 17-12-2014.

## Vegeu també

* Llista de resolucions del Consell de Seguretat de les Nacions Unides 2101 a la 2200 (2013 - 2015)

## Enllaços externs

* PDF Text de la Resolució a UN.org
# Coll de Passaportella

El Coll de Passaportella és una collada de 804 metres d'altitud del municipi de Pinós, a la comarca del Solsonès.
Està situat a 3,1 km al nord-est del Santuari de Pinós, a l'extrem nord-oriental de la Serra de Pinós, al capdamunt de la vall del barranc de Torrededia, afluent de la Riera de Matamargó.

## Enllaços externs

* Institut Cartogràfic de Catalunya
# Melinno

Melinno (en grec antic: Μελιννώ, «Melinnṓ») va ser una poetessa lírica de l'antiga Grècia.
És l'autora d'una oda a Roma en cinc estrofes sàfiques, oda que també s'atribuí a Erinna. De la seva personalitat només es coneix el que l'oda diu: que vivia en el període de floriment de l'Imperi Romà, que podria ser al segle i o ii dC.

## Referències

* ↑ [https://quod.lib.umich.edu/m/moa/acl3129.0002.001/1031?rgn=full+text;view=image;q1=MelinnoSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1021-1022. ]